ПРЕДЛОГ

 На основу чл. 18. и 96. Закона о локалним изборима („Службени гласник РС“, број 14/22),

 Скупштина општине Димитровград, на седници одржаној \_\_. фебруара 2022. године, донела је

О Д Л У К У

О РАЗРЕШЕЊУ И ИМЕНОВАЊУ ЧЛАНОВА И ЗАМЕНИКА ЧЛАНОВА

ОПШТИНСКЕ ИЗБОРНЕ КОМИСИЈЕ ОПШТИНЕ ДИМИТРОВГРАД У СТАЛНОМ САСТАВУ

 1. Разрешавају се чланства у Општинској изборној комисији општине Димитровград у сталном саставу:

 1) ГАЈОМИР ЂОРЂЕВИЋ, председник,

 - СВЕТЛАНЧЕ СТАНКОВ, заменик председника,

 2) ЦЕНКО ЋИРОВ, члан,

 - ТАМАРА СТАНЧЕВ, заменик члана,

 3) САША МАРКОВ, члан,

 - МИЛАН МИЛОШЕВИЋ, заменик члана,

 4) ВОЈИН ИСТАТКОВ, члан,

 - МИРЈАНА ПЕТРОВ, заменик члана,

 5) МАЈА ДИМИТРОВ, члан,

 - МИЛОШ ПЕТРОВ, заменик члана,

 6) САШКО МИТОВ, члан,

 - ТРАЈКО МИЛОШЕВ, заменик члана,

 7) МИЛАН СТАВРОВ, секретар,

 - ЗОРИЦА СОКОЛОВ, заменик секретара.

 2. У Општинску изборну комисију општине Димитровград у сталном саставу именују се:

 1) за председника ТЕОДОРА СОКОЛОВ, дипл. правник,

 - за заменика председника СЛАВИЦА ПЕЈЧЕВ, дипл. правник,

 2) за члана ЦЕНКО ЋИРОВ,

 - за заменика члана МИЛАН МИЛОШЕВИЋ,

 3) за члана ВОЈИН ИСТАТКОВ,

 - за заменика члана АЛЕКСАНДАР ДИМИТРОВ,

 4) за члана САШКО МИТОВ,

 - за заменика члана РОСИЦА НИКОЛОВ,

 5) за члана МАЈА ВАСОВ,

 - за заменика члана ТРАЈКО МИЛОШЕВ,

 6) за члана САША ВАСИЉЕВИЋ,

 - за заменика члана ГАБРИЈЕЛА МЛАДЕНОВ,

 7) за члана МАРИНА СОКОЛОВ,

 - за заменика члана НОВИЦА РАДИВОЈЕВ,

 8) за секретара ЖЕЉКО ВОШТИЋ, дипл. правник,

 - за заменика секретара МАЈА ДИМИТРОВ, дипл. правник.

 3. Ова одлука ступа на снагу даном доношења а објављује се на веб-презентацији Републичке изборне комисије.

О б р а з л о ж е њ е

 Правни основ за доношење одлуке садржан је у члану 18. став 2. Закона о локалним изборима (у даљем тексту: Закон), којим је утврђено да председника, чланове, заменика председника и заменике чланова изборне комисије именује скупштина јединице локалне самоуправе.

 Чланом 96. Закона о локалним изборима прописано је да скупштина образује изборну комисију у складу са овим законом у року од седам дана од његовог ступања на снагу. Закон о локалним изборима је ступио на снагу 8. фебруара 2022. године, односно наредног дана од дана када је објављен у „Службеном гласнику Републике Србије“.

 Чланом 11. став 1. Закона о локалним изборима прописано је да орган за спровођење локалних избора чине председник и други чланови органа за спровођење локалних избора и њихови заменици.

 С обзиром на то да у општини Димитровград на дан ступања на снагу Закона има 8.115 бирача уписаних у Јединствени бирачки списак, Општинску изборну комисију, у складу са чланом 18. став 1. Закона, чине председник, шест чланова, заменик председника и шест заменика чланова.

 Чланом 19. Закона прописано је да за председника и заменика председника изборне комисије може да буде именовано само оно лице које има високо образовање у области правних наука.

 У складу са чланом 20. Закона, чланови и заменици чланова изборне комисије у сталном саставу именују се на предлог одборничких група сразмерно њиховој заступљености у укупном броју одборника који припадају одборничким групама, с тим да ниједна одборничка група не може да предложи више од половине чланова и заменика чланова изборне комисије у сталном саставу.

У складу са наведеним, право да предложе лица у Општинску изборну комисију припада следећим одборничким групама: Одборничкој групи “СНС-ПС-СДПС-ПУПС-СПС” са 22 одборника и Одборничкој групи "Демократска партија Бугара" са 4 одборника.

 Право да предложе члана или заменика члана у Општинској изборној комисији припада и самосталним одборницима: Младенов Ивици, Мијалков Биљани и Сколов Милку, који се у складу са чланом 20. став 4. Закона сматрају одборничком групом у смислу предлагања чланова и заменика чланова изборне комисије у сталном саставу с обзиром на то да су изабрани са Изборне листе "Драган Марковић Палма - Јединствена Србија" и са Изборне листе  "ГГ „ФЕНИКС“ ЦАРИБРОД, РАДОМ И ИСТИНОМ ЗА СТАБИЛНУ ПОРОДИЦУ; Милко Соколов-ГАЊА" које нису освојиле довољан број мандата потребан за образовање одборничке групе у Скупштини општине Димитровград и нису приступили некој одборничкој групи.

 С обзиром на то да Одборничка група “СНС-ПС-СДПС-ПУПС-СПС” има 22 одборника, односно више од половине од укупног броја одборника Скупштине општине Димитровград, она има право да предложи председника, заменика председника, 2 чланова и 2 заменика чланова Општинске изборне комисије.

 У складу са чланом 22. Закона, учесници у раду изборне комисије без права одлучивања су секретар изборне комисије и заменик секретара изборне комисије, које именује скупштина на предлог председника скупштине, при чему за секретара и заменика секретара могу да буду именовани секретар скупштине, заменик секретара скупштине, начелник општинске, односно градске управе, заменик начелника  општинске, односно градске управе или лице из реда запослених у општинској, односно градској управи које има високо образовање у области правних наука.

 У складу са наведеним, Одборничка група “СНС-ПС-СДПС-ПУПС-СПС” је у Општинску изборну комисију предложила: Теодору Соколов, Славицу Пејчев, Ценка Ћирова, Милана Милошевића, Војина Истаткова и Александра Димитрова; Одборничка група "Демократска партија Бугара" је у Општинску изборну комисију предложила: Сашка Митова, Росицу Николов, Мају Васов, Трајка Милошева и Новицу Радивојева; Смостални одборници Ивица Младенов и Биљана Мијалков су у Општинску изборну комисију предложили: Сашу Васиљевића и Габријелу Младенов и самостални одборник Милко Сколов је у Општинску изборну комисију предложио Марину Соколов.

 Председник Скупштине општине је за секретара Општинске изборне комисије предложио Жељка Воштића, службеника Одељења за урбанизам, грађевинарство, обједињену процедуру и извршења, имовинско правне послове и комунално-стамбену делатност, а за заменика секретара Мају Димитров, службеника Одељења за општу управу, заједничке послове, послове органа општине, друштвене делатности и људске ресурсе.

 Чланом 18. став 3. Закона прописано је да се одлука о именовању чланова и заменика чланова изборне комисије објављује на веб-презентацији Републичке изборне комисије.

УПУТСТВО О ПРАВНОМ СРЕДСТВУ: Против ове одлуке сваки подносилац изборне листе која је освојила мандате у постојећем сазиву Скупштине општине може поднети жалбу Управном суду у року од седам дана од објављивања ове одлуке на веб-презентацији Републичке изборне комисије

Број: \_\_\_\_\_\_\_\_\_\_\_\_\_\_\_\_\_

У Димитровграду, \_\_. фебруара 2022. године

СКУПШТИНА ОПШТИНЕ ДИМИТРОВГРАД

 ПРЕДСЕДНИК

 Зоран Ђуров